Document ID: /fineweb-2-swissfilter-quality_10-filterrobots/filtered/02038.jsonl.gz/2551

Per l'Arena da biatlon a Lantsch datti da nov ina fundaziun, la Fundaziun Arena da biatlon Lai. Quella haja surtut la finamira da sustegnair e promover ils giuvens biatlets svizzers, communitgescha il cussegl da fundaziun. La fundaziun veglia però er investir en l'infrastructura ed il manaschi da l'Arena da biatlon cun il «Nordic House» – quai per crear cundiziuns optimalas per ils atlets e per ch'il biatlon daventia pli popular en Svizra.
La fundaziun vegn represchentada da 5 sportists, che profitan gia da las cundiziuns da trenament e l'infrastructura da l'arena. Tranter quels è er la biatleta grischuna Selina Gasparin, ch'ha gudagnà la medaglia d'argient a l'olimpiada a Sotschi sco er Serafin Wiestner, ch'è commember da la squadra naziunala da biatlon.
RR novitads 16:00